 रिटायर होने उप्पर बक्ख-बक्ख लोकें दी बक्ख-बक्ख प्रतिक्रिया होंदी-किश लोक दुख मनांदे निक्के-मुट्‌टे आख्तेआर, कुरसी कन्नै जुड़ी सुविधां हत्था निकली जाने कारण, जां इस करियै जे उन्दियां पारिवारिक जिम्मेवारियां पूरियां नेईं होई दियां होंदियां, जां फ्ही उ’नेंगी लगदा क खाल्ली वक्त कि’यां कटोग।  कोई-कोई खुस होंदे-वक्त दी पाबन्दी, दफ्तर औन-जान, कुसै गलती दा डर, अपने कोला उप्पर अफ़सरें जां बेह्‌ल थ्होई जंदी।  ओई.पी.ऐस.दे राजदेव सिंह हे, हैदराबाद च पुलसा दी अकैडमी दे डायरेक्टर लग्गे।  उ’नेंगी दिल्ली ते सी.बी.आई दी डायरैक्टरी रास नेईं आई, रिटायर होइयै बिहार प्रदेश च अपने ग्रां च समाज सेवा दा कम्म करन लगे-उ’नें गी उस्सै च रस औन लगा।  डाकतार बोर्ड च मेरे इक मिम्बर साथी हे-केरल प्रदेश दे ए.डी.पिशारोडी, उ’नेंगी मूल संस्कृत च श्रीमद्‌भागवत पढ़ने दा शौक हा।  रिटायर होइयै दिल्ली कोल नोयडा च अपने आर्किटैक्ट पुत्तरै दी बनाई दी कोठी च सामने दी घापट्‌टी लॉन च इक नुक्करा लग्गे दे झौंगले रुक्खा दी छामां कुरसी डाहियै, श्रीमद्‌भागवत पढ़ने च नन्द बुझदे।  इक होर कालेज दे शैह्‌रा च होस्टल इविगहाल च मिलेआ हा ते फ्ही 1971 च न्यूयार्क च जित्थै ओह् भारत सरकार दे टूरिज्म मैह्‌कमे दे अमरीका महाद्वीप दे देशें च प्रतिनिधि हे ते जित्थै उ’नें मिगी चाइना बाजार दा इक सैम्सोनाइट सूटकेस ते इक टू-इन-वन रेडियो टेपरिकार्डर खरीदवाया हा।  ओह् रिटायर होइयै अमरीका च अपने सरोकारें दा विस्तार करने च लग्गी गे।  इक होर साथी हे-लूथरा-जेह्‌ड़े रिटारमैंट दे बाद, अपने पुत्तैर दी चलाई दी फैक्टरी दा प्रबंध साम्भियै बड़े खुश हे।  इक कर्मचारी ने अपनी विदाई पार्टी च आक्खेआ-‘में अज बड़ा खुस आं क इस मैह्‌कमे दी पैन्तरियें ब’रें दी नैकरी करियै बिना कुसें दाग दे रिटायर होआ करनां। " द’ऊं होर साथियें दा चेता औदां ऐ- अपने संचार विभाग दे सकत्तर घोष ते स्पैशल सकत्तर ए.के नारायणस्वामी हुन्दा।  वर्क अल्कोहलिक हे, अफ्सरी च, फाइलां निबटाने च, कम्मै च रुज्झे, रौंह्‌ने च गै मस्त रौंह्‌दे हे, रिटायर होने दे थोह्‌ड़े दिनें परैन्त गै परमात्मा गी प्यारे होई गे, जेल्लै उन्दे कोल कोई कम्म नेईं रेहा।